אנה קנדריק

אנה קוּק קנדריק (באנגלית: Anna Cooke Kendrick; נולדה ב-9 באוגוסט 1985) היא שחקנית, סופרת וזמרת אמריקאית. מוכרת בשל משחקה בסדרת סרטי "דמדומים", בסדרת סרטי "פיץ' פרפקט", ובסרטו של ג'ייסון רייטמן "תלוי באוויר" משנת 2009, עליו קיבלה מועמדות לפרס גלובוס הזהב ולפרס אוסקר לשחקנית המשנה הטובה ביותר. אנה קנדריק נולדה ב-9 באוגוסט 1985 בפורטלנד, מיין למשפחה ממוצא בריטי. הוריה הם ויליאם קנדריק, מורה להיסטוריה, וג'ניס קוק, רואת חשבון. אחיה הגדול מייקל הוא גם שחקן. הקריירה של קנדריק החלה בגיל 12 כשהופיעה בתיאטראות ברודוויי במחזמר "High Society". את תפקידה הקולנועי הראשון עשתה קנדריק ב-2003 בקומדיית הנעורים המוזיקלית "קאמפ". את תפקידה השני קיבלה קנדריק 4 שנים מאוחר יותר בדרמה הקומית "מדע טילים" בה הופיעה כג'יני ראייסון, כוכבת נבחרת הדיון של התיכון "פלאניסבורו". הופעתה בסרט זכתה לביקורות אוהדות. על שתי הופעותיה הוגשה כמועמדת לפרס אינדפנדנט ספיריט. הופעתה הראשונה בהפקה הוליוודית גדולה הייתה בעיבוד הקולנועי לספרה של סטפני מאייר "דמדומים". בסרט הפנטזיה שובר קופות זה, שנקרא גם הוא "דמדומים", גילמה קנדריק את דמותה של ג'סיקה סטנלי, חברתה האנושית של הדמות הראשית איזבלה "בלה" סוואן (קריסטן סטיוארט). בתחילת 2009 שיחקה קנדריק בסרט ההמשך "דמדומים 2: ירח חדש", ב-2010 שיחקה בסרט ההמשך "דמדומים 3: ליקוי חמה" ובסרט ההמשך "דמדומים 4: שחר מפציע". תפקידה המשמעותי הראשון של קנדריק היה בדרמה הרומנטית "תלוי באוויר". בסרט הופיעה קנדריק בדמותה של נטלי קינר, עובדת חדשה בחברה העוסקת בפיטורים של עובדים בחברות אחרות. קינר מציעה חידוש בחברה - הפיטורים ייעשו מרחוק בועידת ווידאו במקום בשיחה פנים אל פנים; במהלך הסרט היא מצטרפת לגיבור ריאן בינגהאם (ג'ורג' קלוני) למסע ברחבי ארצות הברית. תפקיד משנה זה זיכה את קנדריק במועמדויות לפרסים, אולם היא לא זכתה בהם. בשנת 2010 שיחקה בסרט "האקסים של החברה שלי", בתפקיד סטייסי פילגרים, אחותו של הגיבור, סקוט פילגרים. באותה שנה השתתפה בקליפ של להקת "LCD Soundsystem" לשירם "Pow Pow". ב-2011 כיכבה בסרט "50/50". בשנת 2012 שיחקה בסרט "פיץ' פרפקט" בו גילמה תפקיד ראשי. בהמשך השנה היא שיחקה בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז. בנוסף, היא שיחקה באותה שנה בסרטים: "המוצא האחרון" ו"סוף המשמרת". בשנת 2013, הוציאה קנדריק סינגל בשם "שיר הכוסות" ("The Cups Song"; מכונה גם "When I'm Gone"), שיר המשלב תנועה מיוחדת של ידיים יחד עם כוסות היוצרים מנגינה. השיר זכה להצלחה רבה ברחבי העולם. אנשים רבים העלו לרשת האינטרנט סרטונים שלהם מבצעים את השיר. בשנת 2014 הופיעה בסרטים "עוגה", "חיים אחרי בת'" ו"אל תוך היער", שהרכב השחקנים בו זכה בפרס סטלייט. בשנת 2015 כיכבה בסרט ההמשך "פיץ' פרפקט 2". באותה השנה השתתפה בעיבוד הקולנועי למחזמר של ג'ייסון רוברט בראון "חמש השנים האחרונות". בשנת 2016 שיחקה בסרט המתח "רואה החשבון". בנוסף, דיבבה את "פופי" בסרט "טרולים" לצידו של ג'סטין טימברלייק. באותה שנה פרסמה את ספר הזיכרונות שלה "Scrappy Little Nobody". בשנת 2017 כיכבה בסרט ההמשך "פיץ' פרפקט 3". בנוסף, כיכבה בסרט הקומי "שולחן 19". קנדריק הייתה במערכת יחסים עם הבמאי האנגלי אדגר רייט בשנים 2009–2013, לאחר שהשניים הכירו על סט הסרט "האקסים של החברה שלי". משנת 2014 היא בזוגיות עם צלם הקולנוע האנגלי בן ריצ'רדסון לאחר שהכירו על סט הסרט "חברים לשתייה". קנדריק מתגוררת בלוס אנג'לס, קליפורניה. מדיה וקבצים בנושא אנה קנדריק בוויקישיתוף אנה קנדריק, ברשת החברתית פייסבוק אנה קנדריק, ברשת החברתית אקס (טוויטר) אנה קנדריק, ברשת החברתית אינסטגרם אנה קנדריק, ברשת החברתית Goodreads אנה קנדריק, במסד הנתונים הקולנועיים IMDb (באנגלית) אנה קנדריק, באתר AllMovie (באנגלית) אנה קנדריק, באתר Rotten Tomatoes (באנגלית) אנה קנדריק, באתר Box Office Mojo (באנגלית) אנה קנדריק, במסד הנתונים הקולנועיים KinoPoisk (ברוסית) אנה קנדריק, באתר אפל מיוזיק (באנגלית) אנה קנדריק, באתר ספוטיפיי אנה קנדריק, באתר AllMusic (באנגלית) אנה קנדריק, באתר MusicBrainz (באנגלית) אנה קנדריק, באתר דיזר אנה קנדריק, באתר Yandex.Music (ברוסית) אנה קנדריק, באתר Discogs (באנגלית) אנה קנדריק, באתר Songkick (באנגלית) אנה קנדריק, באתר Genius אנה קנדריק, באתר בילבורד (באנגלית) קנדריק מבצעת את "שיר הכוסות", סרטון באתר יוטיוב יניר דקל, לוס אנג'לס, ראיון: "יותר קל להופיע בלי לדאוג לאיך שאני נראית", באתר ynet, 28 בנובמבר 2012 Every Kids’ Choice 2024 Winner!, Kids Choice Awards, ‏14 July 2024